《送周徽州赴建州》
宋代·许月卿

作牧文公父母州，考亭今又借邦侯。
来莫建山同仰止，去思歙水共长流。
贡茗莫淹千里守，和羹须是百花头。
暇日摩挲厅壁记，昔梁叔子后身周。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。